text: Flere vil være sygeplejerske, færre vil være lærer
  06 juli 2014 kl. 07.10
  Sygeplejeuddannelserne i Esbjerg og Sønderborg har fået 23 procent flere ansøgere end sidste år, som eller var rekordår. Til gengæld vil færre være lærer.
  I Esbjerg har 179 søgt ind ? og i Sønderborg (hvor uddannelsen flytter til Aabenraa) er der 140 ansøgere.
  - Det er tydeligt, at de unge er bevidste om værdien af en videregående uddannelse, siger uddannelsesdirektør Karen Marie Madsen. Og det appellerer til mange, at de hos os får en tydelig faglig identitet og føling med deres fag gennem praktikken ? ofte i velfærdssamfundets kernefunktioner som skadestuer, plejehjem, skoler og børnehaver.
  Samlet kan UC Syddanmark notere en markant stigning på godt 10 pct. i ansøgertallet. På læreruddannelsen er der en forventet tilbagegang efter indførelsen af optagelsessamtaler og skærpede adgangskrav.
  Således har 20 pct. færre søgt ind på de to læreruddannelser i Esbjerg og Haderslev i forhold til sidste år.
  De nævnte tal er ansøgninger, hvor ansøgeren har uddannelsen som 1. prioritet.
  Samlet antal ansøgere til UC Syddanmark
  UVMs statistik
  